کوئٹہ (آن لائن) کوئٹہ ٹی لاک ڈاﺅن نا سوب آن مروک بے روزگاری نا سوب آن الس ءِ مشکل آک مون تروئی تمنگ ءُ‘ ایلو کنڈ آ یوٹیلٹی اسٹور اٹ نُت و بورہ نا چٹنگ آن بندغ آتا مشکل آک پین ودانو۔ اسٹور مالک آک پارینو کہ نُت و بورہ نا آرڈرتننگانے ولے داسکان کوئٹہ غاسر متنو۔ حوال نارد اٹ کوئٹہ ٹی لاک ڈاﺅن نا حالیت نا سوب آن ہراڑے واپاری ہندجات آتا بند مننگ آن الس ءِ مشکل آک مون تروئی تمنگ ءُ ہموڑے الس نا مشکل آک ہمووخت آ ودار ہراتم شار انا بھاز آ یوٹیلٹی اسٹور تے ٹی نت و بورہ نا تنکی ودی مس۔ شاریک پارینو کہ حکومت نا کنڈآن تو بھلو بھلو ریلیف تننگ نادعوی کننگ انگ ءِ ولے تو تیناجاگہ غا کوئٹہ شار انا بھاز آ یوٹیلٹی اسٹورتے ٹی نُت وبورہ ہم اف ہرانا سوب آن الس نا مشکل آک پین ودانو۔ او پاریر کہ لاک ڈاﺅن نا حالیت ناسوب آن حالیت آن مہالو آن خراب ءِ و ایکان یوٹیلٹی اسٹور تے ٹی بورہ و نُت انا تنکی ودی مسنے ہرانا سوب آن الس کبین نہاد آ ایلو دکان تیان نُت وبورہ ہلنگ آ بیوس ءِ۔
